GPSC ปิดดีลซื้อโซลาร์ฟาร์มในประเทศ 9 โครงการ 39.5 MW มูลค่า 3.07 พันลบ.
GPSC ปิดดีลซื้อโซลาร์ฟาร์มในประเทศ 9 โครงการ 39.5 MW มูลค่า 3.07 พันลบ.
GPSC ปิดดีลซื้อโซลาร์ฟาร์มในประเทศ 9 โครงการ 39.5 MW มูลค่า 3.07 พันลบ.
27 มี.ค. 2563

บริษัท โกลบอล เพาเวอร์ ซินเนอร์ยี่ จำกัด  (มหาชน) หรือ GPSC แจ้งว่าตามที่บริษัทจะเข้าซื้อโรงไฟฟ้าพลังงานแสงอาทิตย์ติดตั้งบนพื้นดิน (โซลาร์ฟาร์ม) ในประเทศจำนวน 9 โครงการ รวมกำลังการผลิต 39.5 เมกะวัตต์ มูลค่ารวมประมาณ 3.07 พันล้านบาท
ซึ่งได้รับการอนุมัติจากที่ประชุมคณะกรรมการบริษัทตั้งแต่ปลายปี 61 นั้น เมื่อวานนี้ (26 มี.ค.) บริษัทได้บรรลุผลสำเร็จตามเงื่อนไขบังคับก่อน (Conditions precedent) ตามสัญญาซื้อขายหุ้น และได้ดำเนินการเข้าถือหุ้น จำนวน 100% ของบริษัท เอ็น.พี.เอส. สตาร์กรุ๊ป จำกัด บริษัท เวิลด์ เอ็กซ์เชนจ์ เอเชีย จำกัด บริษัท พี.พี. โซล่า จำกัด และบริษัท เทอร์ร่าฟอร์ม โกลบอล โอเปอเรติ้ง (ประเทศไทย) จำกัด เสร็จสิ้นแล้ว
ทั้งนี้ กลุ่มบริษัทดังกล่าวมีโรงไฟฟ้า ประกอบด้วย โรงไฟฟ้าพลังงานแสงอาทิตย์จำนวน 9 โครงการ ตั้งอยู่ในจังหวัดพิจิตร สุพรรณบุรี ลพบุรี และขอนแก่น โดยมีกำลังการผลิตรวม 39.5 เมกะวัตต์ มีสัญญาซื้อขายไฟฟ้ากับการไฟฟ้าส่วนภูมิภาค (กฟภ.) อายุสัญญา 25 ปี ซึ่งปัจจุบันดำเนินการเชิงพาณิชย์แล้ว และมีอายุสัญญาคงเหลือจนถึงปี 2582 – 2583